text: حکومت کی ’’میک اِن انڈیا‘‘ مینوفیکچرنگ پالیسی کو فروغ دینے اور ملک میں اسلحہ اور گولہ بارود کی مینوفیکچرنگ کے میدان میں روزگار کے مواقع پیدا کرنےکیلئے وزارت داخلہ نے اسلحہ سے متعلق قوانین میں رعایت دی ہے۔ یہ نرم بنائے گئے ضابطے چھوٹے اسلحے اور گولہ بارود کیلئے وزارت داخلہ کے ذریعے دیے جانے والے لائسنسوں اور صنعتی پالیسی اور ترقی کے محکمے (ڈی آئی پی پی ) کے ذریعے دیے جانے والے لائسنسوں پر نافذ ہوں گے۔ مجھے یہ جان کر بہت خوشی ہوئی ہے کہ حکومت اترپردیش بندیل کھنڈ خطے میں ’’ڈیفنس پروڈکشن کوریڈور‘‘ کا منصوبہ بنارہی ہے۔ اس سے نہ صرف اترپردیش کے نوجوانوں کے لئے روزگار کے مواقع پیدا ہوں گے بلکہ ہندوستان کے دفاعی پروڈکشن کو بھی فروغ ملے گا۔